Az élelmiszervásárlás új módja a környezetet is védi

Idén ősszel tervezi megnyitni második raktárát a Kifli.hu. Ezzel újabb területekre kezdődik majd meg a kiszállítás, az ehhez szükséges munkaerő toborzása már el is kezdődött. Az anyacég szerepét betöltő Rohlik Csoport pedig ma bejelentette, hogy a Knuspr.de szolgáltatásait a Rajna-Majna Metropolisz Régióban is elindította, és friss és kiváló minőségű élelmiszerekkel látja el a fogyasztókat Frankfurtban, Mainzban, Wiesbadenben és Darmstadtban és környékén, potenciálisan több mint megduplázva németországi ügyfélkörét és értékesítési volumenét. A Kifli.hu testvércége, a 2021 augusztusában Münchenben elindított Knuspr.de, már 40 000 ügyféllel rendelkezik, és naponta több mint 3000 megrendelést szállít ki.